Över-Uman

Över-Uman eller Överuman (sørsamisk: Upmeje) er en innsjø på grensen mellom Norge og Sverige. Den svenske delen ligger i Storuman kommune i Västerbottens län. Den norske delen, som er betydelig mindre, kalles Umbukta og ligger i Rana kommune i Nordland. 

Över-Uman i sin nåværende form ble dannet i 1965 gjennom oppdemming av innsjøene Stora Umevattnet, Gausjosjön og Över-Uman. Stora Umevattnet lå ovenfor Strimasund, mens Över-Uman strakte seg fra utløpet ved Umfors til Vilasundet. Det oppdemte magasinet har et reguleringsvolum på 357 millioner kubikkmeter og reguleringshøyden er 5 meter (520–525 moh.). Vannet fra magasinet ledes gjennom en rundt 10 km lang tunnel til Klippens kraftstation ved Umeälven. Kraftstasjonen har normal årsproduksjonen på 100 GWh, og fallhøyden er 65 m.

Innsjøen har utløp til Umeälven, som renner ved Umfors i sørøst. Över-Uman har tilløp fra en lang rekke mindre elver og bekker.

 Se også 
 Liste over innsjøer i Skandinavia

 Referanser 
Klippen Umeälven , Skellefteå Kraft

 Eksterne lenker 

 Ume älf, Nordisk familjebok, bind 30, 1920, spaltene 967–968.


Kategori:Innsjøer i Rana
Kategori:Innsjøer i Västerbottens län
Kategori:Innsjøer i Lappland (Sverige)
Kategori:Storuman kommune
Kategori:Reservoarer i Sverige
Kategori:Internasjonale innsjøer
Kategori:Den norske riksgrensen
Kategori:Umeälvens vassdragsområde